**RADIONICA KEMIJE U TJEDNU CJELOŽIVOTNOG UČENJA**

U Tjednu cjeloživotnog učenja (4. listopada 2013.) učenici osmih razreda (Tena Cmrk, Tea Huzjak, Magdalena Arko, Leticija Čižmek, Lea Kotur, Sara Knežević, Ira Kvakarić, Antonio Međurečan i Filip Linarić) uz pomoć nastavnice kemije Ana-Marije Bobovčan pripremili su radionicu za svoje roditelje i nastavnike te ih na taj način podsjetili što je kemija i kako izgleda sat kemije.

Najprije su izveli demonstracijski pokus koji objašnjava zakon o očuvanju mase (reakcija kalijevog jodida i olovovog (II) nitrata), napisali jednadžbu kemijske reakcije te izračunali maseni udio kalijevog jodida. Potom je Antonio pročitao šaljivu pjesmu Paje Kanižaja Ja kemi i na taj način nas uveo u radionice za roditelje.

Učenici su preuzeli ulogu učitelja i roditeljima su objasnili pokuse, a zatim ih i izveli uz pomoć roditelja. Pokusi koje su izvodili učenici radom u grupama: Goruća pjena, Crna mamba, Žarenje ljušture školjkaša, Gorenje sumpora, Plava boca, Dokazivanje kiselina i lužina indikatorima.

Nadamo se da smo bar nakratko roditelje prisjetili kako je bilo u školskim klupama, da su naučili nešto novo te da smo timskim radom i suradnjom razvijali vještine komunikacije i toleranciju.